Okresná prokuratúra Žilina 
Moyzesova 20, 011 56 Žilina 1 	

Sp. zn. : 1 Pv 16/12/5511	Žilina, 14.3.2012
EEČ : 2-43-107-2012

U Z N E S E N I E

Trestná vec:	obvinený XXXXX  
Prečin:	poškodzovanie a ohrozovanie prevádzky všeobecne prospešného zariadenia podľa § 286 odsek 1 písmeno a Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Žilina
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	trvalé bydlisko: XXXXX
Skutková veta:
	v presne nezistenom čase na jeseň r. XXXXX sa v pohostinstve zv. XXXXX v XXXXX s doposiaľ nezisteným páchateľom dohodol na neoprávnenom pripojení kábla na UPC sieť v XXXXX na Ul. XXXXX, na XXXXX poschodí, v kovovej rozvodnej skrini na chodbe obytného domu, pričom následne neznámy páchateľ vykonal neodborne a protiprávne napojenie na hlavný rozvodný kábel XXXXX pre TV signál, internet a telefónne hovory tak, že tento kábel rozrezal a spojil s ním koaxiálny kábel vedený do bytu č. XXXXX, v ktorom býva XXXXX, ktorý služby spoločnosti XXXXX neoprávnene užíval do XXXXX hod. dňa XXXXX, čím svojím konaním ohrozil prevádzku ostatným pripojeným účastníkom a zároveň spôsobil spol. XXXXX XXXXX, s.r.o., XXXXX škodu vo výške 254,93,- €    
Podľa §216 odsek 2 Trestného poriadku je určená obvinenému skúšobná doba v trvaní 12 mesiacov.
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Vyšetrovateľ OR PZ, OKP, OVK XXXXX uznesením pod ČVS:ORP-XXXXX zo dňa XXXXX podľa § 206 ods. 1 Tr. por. vzniesol obvinenie XXXXX pre prečin poškodzovania a ohrozovania prevádzky všeobecne prospešného zariadenia podľa § 286 ods. 1 písm. a/ Tr. zák. v spolupáchateľstve podľa § 20 Tr. zák., ktorého sa mal dopustiť spôsobom uvedeným vo výrokovej časti tohto uznesenia.

Dňa 02.03.2012 vyšetrovateľ PZ predložil po skončení skráteného vyšetrovania predmetnú vec prokurátorovi s návrhom na podmienečné zastavenie trestného stíhania.   

XXXXX v prípravnom konaní vyhlásil, že spáchal skutok, za ktorý je stíhaný. Dal súhlas k podmienečnému zastaveniu trestného stíhania. XXXXX, zástupca spoločnosti XXXXX XXXXX, s.r.o., so sídlom v XXXXX si uplatnil nárok na náhradu škody vo výške 254,93,- €. XXXXX dňa XXXXX uhradil v hotovosti škodu vo výške 254,93,- €, o čom svedčí fotokópia príjmového pokladničného doklady, ktorá je súčasťou vyšetrovacieho spisu. 

Za prečin poškodzovania a ohrozovania prevádzky všeobecne prospešného zariadenia podľa § 286 ods. 1 písm. a/ Tr. zák. možno uložiť trest odňatia slobody na jeden rok až päť rokov.
	
Podľa § 216 ods. 1 Tr. por. v konaní o prečine, na ktorý zákon ustanovuje trest odňatia slobody, ktorého horná hranica neprevyšuje 5 rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak 

a) obvinený vyhlási, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne,
	b) nahradil škodu, ak bola činom spôsobená, alebo s poškodeným o jej náhrade uzavrel dohodu, alebo urobil iné potrebné opatrenia na jej náhradu, a
	c) vzhľadom na osobu obvineného s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.

	XXXXX je dôchodca. Doposiaľ nebol súdom potrestaný. Nebol prejednávaný pre spáchanie priestupkov. 

XXXXX teda spĺňa všetky zákonné podmienky pre podmienečné zastavenie trestného stíhania.
	
Podľa § 216 ods. 2 Tr. por. v uznesení o podmienečnom zastavení  trestného stíhania  sa  určí  obvinenému skúšobná  doba  na 1 rok až 5 rokov. Skúšobná doba sa začína právoplatnosťou uznesenia o podmienečnom zastavení trestného stíhania. 
	
XXXXX bola určená skúšobná doba v  trvaní 1 rok, ktorej  dĺžku, vzhľadom  na  závažnosť  trestných činov, povahu a osobu páchateľa, považujem za postačujúcu na zabezpečenie preventívneho i výchovného účelu trestného stíhania. 

	Podľa § 217 ods. 1 Tr. por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.
	
Vzhľadom na vyššie uvedené skutočnosti som rozhodla tak, ako je to uvedené vo výrokovej časti tohto uznesenia a trestné stíhanie obv. XXXXX som podľa § 216 ods. 1 Tr. por. podmienečne zastavila.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Jaroslava Michulková
prokurátorka